Missatge: Han notificat els fets al jutjat per si se l'ha d'acusar d'enaltiment del terrorismeUns agents de la policia espanyola van identificar la matinada de dimarts a Ourense, a Galícia, un jove que participava en el carnaval de la ciutat amb una disfressa de titellaire i duent un cartell amb el lema ‘Gora Alka-ETA’, el mateix que apareixia en l’obra de titelles ‘La bruja y don Cristóbal’, representada en el carnaval de Madrid i que va acabar amb els seus autors empresonats. Segons que informa El País citant fonts de la subdelegació del govern espanyol, el jove fou apartat de la festa, se’l van endur fins al furgó policíac i el van identificar.El diari explica que en plena festa del carnaval el jove va veure que se li acostaven mitja dotzena d’agents de la policia espanyola per interpel·lar-lo, i en un primer moment es va pensar que tot plegat era una paròdia enmig de la festa mateixa. Però se’l van endur i el van identificar, i també van identificar tres amics del jove que es van apropar fins al furgó per saber per què se l’havien endut.Els agents van notificar els fets al jutjat perquè valori si ha d’acusar el jove del delicte d’enaltiment del terrorisme.http://www.vilaweb.cat/noticies/la-policia-espanyola-identifica-a-ourense-un-jove-disfressat-de-titellaire-al-carnaval/

Resposta: Aquí condemnem els crims d'ETA, però també denunciem l'autoritarisme dels poders de l'estat espanyol a l'hora de fer la vida impossible a qualsevol que faci un comentari desagradable sobre ETA o fins i tot a qui en faci paròdies o pel simple fet d'"ultratjar" lliurement un sagrat símbol de l'imperi (bandera, monarquia etc.) mentre que amb l'enaltiment del franquisme hi ha absoluta impunitat, i no només això, sinó que se'n subvencionen les seves fundacions. Aquesta doble vara de mesurar és el que critiquem, i el que demostra que els poders antidemocràtics de l'estat tenen simpaties amb els franquistes, i en són part i jutge. Jo reclamo que hi hagi la mateixa vara de mesurar i que en cap cas es basi en l'autoritarisme extrem i fins i tot en la cacera de bruixes.I en el tema Carod Rovira, ho pinteu com ho pinteu, tots els líders polítics espanyols han negociat amb ETA en principi per la pau, en canvi a en Carod se'l criminalitza per fer-ho, en Carod volia que ETA deixés l'activitat armada, però si no es pot aconseguir tot és molt millor aconseguir que almenys deixin d'atemptar a Catalunya.